1998-1977 – מייסד ונשיא העמותה לפסיכיאטריה ופסיכולוגיה לדוברי צרפתית בישראל.
1992-1990 – נשיא האגודה הישראלית לפסיכיאטרית הילד והמתבגר.
2002-1992 – נשיא הוועדה המדעית לפסיכיאטריה של הילד והמתבגר בארץ.
1998-1994 – סגן-מזכיר החברה הבינלאומית לפסיכיאטריה של הילד והמתבגר והמקצועות הנלווים.
2000-1994 – יזם בשותפות את כתב-העת של החברה הבינלאומית לפסיכיאטריה של הילד והמתבגר והמקצועות הנלווים.
1998-2002 – נשיא האגודה ישראל-צרפת לפסיכיאטריה של הילד.
1997 ואילך – חבר ועדת המערכת של "Israel journal of psychiatry".
2005-2010 – חבר בצוות העורכים של "Journal of Ethics in Mental Health".
מאז 2015 ואילך חבר בהנהלת "שיבולת" (המכון המולטי-דיציפנרי לחשיבה פסיכואנליטית, הפועל בצרפת ובישראל) וגזבר העמותה.
שוגייז
שוגייז (באנגלית: Shoegaze, Shoegazing) הוא תת-ז'אנר של רוק אלטרנטיבי ואינדי רוק, שהתפתח בבריטניה במהלך שנות השמונים. הז'אנר מתאפיין בשירה עדינה ומלודית העטופה בחומת צליל של דיסטורשן כבד ומגוון אפקטי גיטרה נוספים, פידבק וכן ווליום גבוה במיוחד. השם נטבע על ידי תקשורת המוזיקה הבריטית, בפרט המגזינים NME ומלודי מייקר, במקור ככינוי גנאי, כדי לתאר להקות שנהגו להופיע בצורה אדישה ומופנמת, עם מבט מופנה לרצפה, מה שיצר את הרושם שהן בהו בנעליים שלהן (Shoe gaze). בפועל הסיבה לכך נבעה מהשימוש הרב של להקות אלו באפקטי גיטרה, שהפדאלים המפעילים אותם נמצאים על רצפת הבמה.
השפעות.
להקות השוגייז הראשונות הושפעו ישירות מהמוזיקה של להקות פוסט-פאנק בריטיות כמו הקיור, סוזי והבנשיז, The Jesus and Mary Chain, ובמיוחד קוקטו טווינס, שהמוזיקה שלהם התאפיינה בשירה אוורירית ומעורפלת ונגינת גיטרה עתירת אפקטים. כמו כן, להקות אלטרנטיביות כמו סוניק יות', דינוזאור ג'וניור, Hüsker Dü והוולווט אנדרגראונד נתנו גם את השפעתן על הז'אנר.
היסטוריה.
האלבום Psychocandy של דה ג'יזס אנד מארי צ'יין מ-1985 נחשב לאלבום השוגייז הראשון, אך הלהקות שהפכו למזוהות ביותר עם הז'אנר הן , Ride וההרכב האירי My Bloody Valentine, שרבים מחשיבים כלהקה החשובה ביותר בז'אנר ואלבומם Loveless מ-1991 נחשב כאבן דרך של הרוק האלטרנטיבי, המגנום אופוס של ההרכב וכן של תת-הז'אנר כולו.
תת-הז'אנר החל לדעוך בפופולריות באמצע שנות ה-90 עם עליית הבריטפופ בבריטניה והגראנג' בארצות הברית ונעלם כליל עד סוף העשור. עם זאת, הוא זכה להתעניינות מחודשת בתחילת המאה ה-21, מה שבא לידי ביטוי בהיווצרות גל חדש של להקות שוגייז, לרוב אמריקאיות, תחת הכינוי Nu gaze. במקביל התפתח תת-ז'אנר חדש המשלב בין שוגייז לבלאק מטאל, הנקרא Blackgaze, שמקורו בהרכב הצרפתי Alcest.
קליט קלר
קליט ד. קלר (באנגלית: Klete D. Keller; נולד ב-21 במרץ 1982) הוא שחיין אמריקאי בעבר. פעמיים ברציפות אלוף אולימפי (אתונה 2004 ובייג'ינג 2008), סגן אלוף אולימפי (סידני 2000), פעמיים ברציפות אלוף עולם (מונטריאול 2005 ומלבורן 2007), סגן אלוף עולם (ברצלונה 2003) ושותף לשיא עולם במשחה שליחים 4x200 מטר חופשי. אלוף עולם (בריכת 25 מטר) (מוסקבה 2002) במשחה ל-200 מטר חופשי ופעמים ברציפות בעל מדליית ארד אולימפית (סידני 2000 ואתונה 2004) במשחה ל-400 מטר חופשי.
ביוגרפיה.
קלר נולד וגדל בלאס וגאס, נבדה. הוא למד באוניברסיטת דרום קליפורניה.
במבחנים האמריקאים לאולימפיאדת סידני (2000) שנערכו באינדיאנפוליס, אינדיאנה באוגוסט 2000 זכה קלר במדליית זהב במשחה ל-400 מטר חופשי בשיא אמריקה חדש של 3:47.18 דקות. חודש לאחר מכן, במשחקים עצמם הוא זכה בשתי מדליות, כסף וארד. מדליית כסף במשחה שליחים 4x200 מטר חופשי ביחד עם סקוט גולדבלט, ג'יימי ראץ' וג'וש דייוויס בתוצאה של 7:12.64 דקות, אחרי אוסטרליה שקבעה שיא עולם חדש של 7:07.05 דקות ולפני הולנד (7:12.70 דקות). כשחיין רביעי הוא קבע ב"זינוק שליחים" תוצאה של 1:47.75 דקות. מדליית ארד במשחה ל-400 מטר חופשי בשיא אמריקה חדש של 3:47.00 דקות, אחרי איאן ת'ורפ מאוסטרליה שקבע שיא עולם חדש של 3:40.59 דקות ומאסימיליאנו רוסולינו מאיטליה שקבע שיא אירופה חדש של 3:43.40 דקות.
באליפות העולם שנערכה בפוקואוקה, יפן בשנת 2001 זכה קלר בשתי מדליות ארד, במשחה ל-200 מטר חופשי בתוצאה של 1:47.10 דקות, אחרי איאן ת'ורפ שקבע שיא עולם חדש של 1:44.06 דקות ופיטר ואן דן הוחנבאנד מהולנד (1:45.81 דקות) ובמשחה שליחים 4x200 מטר חופשי ביחד עם סקוט גולדבלט, נייט דאסינג וצ'אד קרווין בתוצאה של 7:13.69 דקות, אחרי אוסטרליה שקבעה שיא עולם חדש של 7:04.66 דקות ואיטליה (7:10.86 דקות). כשחיין רביעי הוא קבע ב"זינוק שליחים" תוצאה של 1:47.50 דקות.
אלוף עולם (בריכת 25 מטר).
באליפות עולם (בריכת 25 מטר) שנערכה במוסקבה, רוסיה בתחילת אפריל 2002 זכה קלר ב-3 מדליות, 2 זהב ו-1 ארד. מדליות זהב, במשחה ל-200 מטר חופשי בתוצאה של 1:44.36 דקות, לפני גוסטבו בורגס מברזיל (1:45.67 דקות) ומרק ג'ונסטון מקנדה (1:45.88 דקות) ובמשחה שליחים 4x100 מטר בתוצאה של 3:10.64 דקות, לפני שוודיה (3:11.14 דקות) ורוסיה (3:11.24 דקות). מדליית ארד במשחה שליחים 4x200 מטר חופשי בתוצאה של 7:08.73 דקות, אחרי אוסטרליה שקבעה שיא אליפות חדש של 7:00.36 דקות ורוסיה (7:05.36 דקות).
באליפות הפאן פסיפיק בשחייה שנערכה ביוקוהמה, יפן בסוף אוגוסט אותה שנה הוא זכה בשתי מדליות, כסף וארד. מדליית כסף במשחה שליחים 4x200 מטר חופשי בתוצאה של 7:11.81, אחרי אוסטרליה (7:09.00 דקות) ולפני קנדה (7:17.30 דקות), כשחיין שני הוא קבע ב"זינוק שליחים" תוצאה של 1:47.31 דקות. מדליית ארד במשחה ל-400 מטר חופשי בתוצאה של 3:48.40 דקות, אחרי איאן ת'ורפ (3:45.28 דקות) וגרנט האקט אף הוא מאוסטרליה (3:45.99 דקות). נוסף לכך, הוא סיים במקום חמישי במשחה ל-200 מטר חופשי בתוצאה של 1:48.42 דקות.
באליפות העולם שנערכה בברצלונה, ספרד בשנת 2003 זכה קלר במדליית כסף במשחה שליחים 4x200 מטר חופשי ביחד עם מייקל פלפס, נייט דאסינג וארון פירסול בתוצאה של 7:10.26 דקות, אחרי אוסטרליה (7:08.58 דקות) ולפני גרמניה (7:14.02 דקות). נוסף לכך, הוא סיים במקום חמישי במשחה ל-400 מטר חופשי בתוצאה של 3:47.70 דקות ובמקום 16 במשחה ל-200 מטר חופשי בתוצאה של 1:51.69 דקות, בשלב המוקדמות הוא קבע תוצאה של 1:49.77 דקות ועלה לשלב חצי הגמר מהמקום התשיעי.
אלוף אולימפי.
במבחנים האמריקאים לאולימפיאדת אתונה (2004) שנערכו בלונג ביץ', קליפורניה ביולי 2004 זכה קלר בשתי מדליות, זהב וכסף. מדליית זהב במשחה ל-400 מטר חופשי בשיא אמריקה חדש של 3:44.19 דקות ומדליית כסף במשחה ל-200 מטר חופשי בתוצאה של 1:46.87 דקות. חודש לאחר מכן, במשחקים עצמם הוא זכה בשתי מדליות, זהב וארד. מדליית זהב במשחה שליחים 4x200 מטר חופשי ביחד עם מייקל פלפס, ריאן לוכטה ופיטר ונדרקיי בשיא אמריקה חדש של 7:07.33 דקות, לפני אוסטרליה (7:07.46 דקות) ואיטליה (7:11.83 דקות), כשחיין רביעי הוא קבע ב"זינוק שליחים" תוצאה של 1:45.53 דקות. מדליית ארד במשחה ל-400 מטר חופשי בשיא אמריקה חדש של 3:44.11 דקות, אחרי איאן ת'ורפ (3:43.10 דקות) וגרנט האקט (3:43.36 דקות). נוסף לכך, הוא סיים במקום רביעי במשחה ל-200 מטר חופשי בתוצאה של 1:46.13 דקות.
באליפות העולם שנערכה במונטריאול, קנדה בשנת 2005 זכה קלר במדליית זהב במשחה שליחים 4x200 מטר חופשי ביחד עם מייקל פלפס, ריאן לוכטה ופיטר ואנדרקיי בתוצאה של 7:06.58 דקות, לפני קנדה (7:09.73 דקות) ואוסטרליה (7:10.59 דקות), כשחיין רביעי הוא קבע ב"זינוק שליחים" תוצאה של 1:46.33 דקות.
באליפות הפאן פסיפיק שנערכה בויקטוריה, קולומביה הבריטית, קנדה באוגוסט 2006 הוא זכה ב-3 מדליות, 2 זהב ו-1 ארד. מדליות זהב במשחה ל-200 מטר חופשי בתוצאה של 1:46.20 דקות, לפני פארק טאי-הוואן מקוריאה הדרומית (1:47.51 דקות) וז'אנג לין מסין (1:47.59 דקות) ובמשחה שליחים 4x200 מטר חופשי בשיא אליפות חדש של 7:05.28 דקות, לפני קנדה (7:12.39 דקות) ואוסטרליה (7:17.21 דקות), כשחיין רביעי הוא קבע ב"זינוק שליחים" תוצאה של 1:45.54 דקות, המהירה באליפות. מדליית ארד במשחה ל-400 מטר חופשי בתוצאה של 3:47.17 דקות, אחרי פארק טאי-הוואן (3:45.72 דקות) וז'אנג לין (3:47.07 דקות).
שיאן עולם.
באליפות העולם שנערכה במלבורן, אוסטרליה בשנת 2007 זכה קלר בפעם השנייה ברציפות במדליית זהב במשחה שליחים 4x200 מטר חופשי ביחד עם מייקל פלפס, ריאן לוכטה ופיטר ואנדרקיי בשיא עולם חדש של 7:03.24 דקות, לפני אוסטרליה (7:10.05 דקות) וקנדה (7:10.70 דקות), כשחיין רביעי הוא קבע ב"זינוק שליחים" תוצאה של 1:46.31 דקות. נוסף לכך, הוא סיים במקום עשירי במשחה ל-400 מטר חופשי בתוצאה של 3:49.03 דקות ובמקום 18 במשחה ל-200 מטר חופשי בתוצאה של 1:49.58 דקות.